

**20 decembrie 2021**

**COMUNICAT DE PRESĂ**

***APIA efectuează plata ajutorului de stat pentru motorina aferentă trim. III, anul 2021***

Agenția de Plăți şi Intervenție pentru Agricultură (APIA), prin Centrele Județene,aduce la cunoștința opiniei publice că **efectuează** **plata aferentă ajutorului de stat la motorina utilizată în agricultură**, pentru cantitățile de motorină utilizate în perioadele 01.07. – 30.09.2021 (**trimestrul III/2021**), în conformitate cu prevederile HG nr. 1174/2014 și OMADR nr.1727/2015, cu modificările şi completările ulterioare.

**Valoarea ajutorului de stat** acordat sub formă de rambursare care urmează a fi plătită este de **191.953.640,00 lei** pentru un număr de **17.260 beneficiari** cu cantitățile de motorină determinate cu acciza redusă de **122.192.830,261 litri.**

**Cantitățile de motorină pentru trimestrul III/2021**, care beneficiază de ajutor de stat și sunt aprobate prin Ordinul Ministrului nr. 349/16.12.2021, se regăsesc prezentate mai jos:

|  |  |  |  |
| --- | --- | --- | --- |
| Nr.  Crt. | Specificare | Cantități de motorină  (litri) | Valoarea ajutorului de stat rotunjit, fără subdiviziuni (lei) |
| 1. | Sectorul vegetal | 111.287.417,957 | 174.826.938,00 |
| 2. | Sectorul zootehnic | 7.373.782,001 | 11.574.977,00 |
| 3. | Sector îmbunătățiri funciare | 3.531.630,303 | 5.551.725,00 |
|  | **Total** | **122.192.830,261** | **191.953.640,00** |

**SERVICIUL RELAŢII CU PUBLICUL ŞI COMUNICARE**